Cemsi

Cemsi d tagellidt tamaziɣt tazwawit i yeḥekmen adrum n Wat Yiraten deg tallit n tasut tis 14t deg tmurt n Leqbayel .

Amezruy

Yebder itt-id Ibn Xeldun deg udlis-is mi d-yemmeslay ɣef ugeldun "Lamir Abu Ɛebd Reḥman", id-irewlenseg umalu, seg tmurt n Lmeṛṛuk imi yexdeɛ inembaḍen imariniyen, yeddukel d Mǧahed yiwen n uqnembaḍ i as*-yefkan laman yeddukel yid-s, msefhamen ad ẓedmen ɣef temnaḍt n Mdiya imi tesɛa azal d ameqqran deg temnaḍt n umalu alemmas maca ur yesselḥeq ara ɣer yiswi-ines.

Ihi din din yerra ɣer udrum n Wat Yiraten i yellan deg wul n tmurt n yiqbayliyen, tagellidt i yellan ɣef uqerru n udrum tefka-as laman, imiren tawacult n Wat Ɛebd Ṣamad steɛrefen s leḥkem n ugeldun yessawalen ɣer tɛessabt, imi yuweḍ-iten-id wanaḍ seg lalla-nsen. Kra umnen s tuɣaltin n ugldun ɣer tudert kra nekren. Abu Ɛebd Reḥman ifaq kan tuɣal-a-d tezmert d lǧehd yeǧǧa At Yiraten i t-iḥudden, imiren faqen belli win i llan ttḥuddun-t yexdeɛ-iten.

Ardekal n tedyant-a ur neẓri d acu yeḍran i Cemsi.